Ilmend n wayen d-ibanen deg wannar tutlayt tayemmat tesɛa adeg agejdan daxel n tzeqqa taɣurbizt, imi tettaǧa anelmad ad yaf iman-is deg urfad n tmussniwin ɣef aya tettmal ad tili d allal ugar n tilin-is d aɛewwiq. Acku deg tigzi tesɛa azal meqqren imi tettuneḥsab d aɣbali n unelmad, maca si tama-nniḍen tezmar ad tili d aɛewwiq ma tekcem-d s waṭas deg usenfali, ɣef aya yessefk ɣef unelmad ad tt-yessemres s udem yelhan deg wadeg iwatan. Aya d ayen d-nessegza akken iwata deg yixef n teṣleḍt, imi ilmend n tannayt i nexdem i yinelmaden n uswir wis sin ama d imazɣawalen neɣ d iɛerb1walen smenyafen ad ilint tutlayin-nsen tiyemmatin ḥeḍrent daxel n tzeqqa ladɣa deg usegzi, acku s yis-sent i gezzun ugar i lemden s shala xas ula ma fehmen tutlayt-nni tis snat i qqaren i yellan d taɛrabt taklasikit.